钦定古今图书集成/明伦汇编/氏族典/第143卷 > 元暹
## 钦定古今图书集成/明伦汇编/氏族典/第143卷 > 元暹

按《魏书京兆王传》，“仲景弟暹，字叔照。庄帝初，除南兖
州刺史。在州猛暴，多所杀害。元颢入洛，暹据州不屈。
庄帝还宫，封汝阳王，迁秦州刺史。先时，秦州城人屡
为反复，暹尽诛之，存者十一二。普泰元年，除凉州刺
史，贪暴无极。欲规府人及商胡富人财物，诈一台符，
诳诸豪等，云欲加赏。一时屠戮，所有资财生口，悉没”
自入。《孝静》时，位侍中、录尚书事。薨，赠太师、录尚书。子
冲袭，无子，国绝。

===元弼===按《魏书济阴王传》，“济阴王小新成子郁，郁长子弼，字
邕明，刚正有文学，位中散大夫，以世嫡应袭先爵，为
季父尚书仆射丽因于氏亲宠，遂夺弼王爵，横授同
母兄子诞。于是弼绝弃人事，托疾还私第。世宗征为
侍中，弼上表固让，入嵩山，以穴为室，布衣蔬食，卒。建
义元年，子晖业诉复王爵。永安三年，追赠尚书令、司”
徒公，谥曰文献。初，弼尝梦人谓之曰：“君身不得传世
封，其绍先爵者，君长子绍远也。”弼觉，即语晖、业，终如
其言。